## Pravilnik o evidencijama naselja, ulica i trgova te brojeva zgrada

### NN 30/1990 (24.7.1990.), Pravilnik o evidencijama naselja, ulica i trgova te brojeva zgrada

# REPUBLIČKA GEODETSKA UPRAVA

Na temelju člana 17. Zakona o naseljima ("Narodne novine",
br 54/88). direktor Republičke geodetske uprave u suglasnosti s Republičkim
komitetom za građevinarstvo, stambene i komunalne poslove i zaštitu čovjekove
okoline i direktorom Republičkog zavoda za statistiku donosi

## PRAVILNIK

### o evidencijama naselja, ulica i trgova te brojeva zgrada

Član 1.

Ovim pravilnikom propisuje se sadržaj i način vođenja evidencija imena
i granica naselja, ulica i trgova te brojeva zgrada.

Član 2.

Evidencije imena i granica naselja, ulica i trgova te brojeva zgrada
za područje općine vodi općinski organ uprave nadležan za geodetske poslove
(dalje u tekstu: općinski organ uprave).

Evidenciju imena i granica naselja za područje Republike vodi republički
organ uprave nadležan za geodetske poslove (dalje u tekstu:republički organ
uprave).

Član 3.

Evidencije koje se vode prema ovom pravilniku dio su jedinstvene evidencije
i registra prostornih jedinica vođenih na temelju Zakona o jedinstvenoj
evidenciji prostornih jedinica ("Službeni list SFRJ", br. 18/88).

Član 4.

Evidencije imena i granica naselja, ulica i trgova te brojeva zgrada
što ih za područje općine vodi općinski organ uprave (dalje u tekstu: evidencije)
sadrže:

- podatke o naseljima na podrućju općine,

- podatke o ulicama i trgovima u okviru naselja,

- podatke o brojevima zgrada u okviru svake ulice odnosno trga na području
naselja.

Za naselja koja nisu podijeljena na ulice i trgove, podaci o brojevima
zgrada vode se u evidenciji u okviru naselja.

Član 5.

O naseljima na području općine evidencija sadrži slijedeće podatke:

- ime naselja,

- matični broj naselja,

- matični broj statističkog kruga koji obuhvaća područje naselja, odnosno
matične brojeve statistićkih krugova ako se područje naselja dijeli na
dva ili više statističkih krugova,

- matični broj katastarske općine koja obuhvaća područje naselja, odnosno
matične brojeve katastarskih općina ako se područje naselja dijeli na dvije
ili više katastarskih općina,

- matični broj mjesne zajednice koja obuhvaća područje naselja odnosno
matične brojeve mjesnih zajednica ako se područje naselja dijeli na dvije
ili više mjesnih zajednica,

- status naselja, Granice područja naselja ucrtavaju se u kartografske
prikaze koji su sastavni dio evidencije.

Član 6.

Ime naselja unosi se u evidenciju prema popisu naselja utvrđenom za
potrebe popisa stanovništva, domaćinstava i stanova 1981. godine, te naknadnim
dopunama i izmjenama izvršenim aktom nadležnog organa u skladu sa zakonom.

Član 7.

Područja statističkih krugova, katastarskih općina i mjesnih zajednica
koja obuhvaćaju područje naselja određuju se prema aktima kojima su u skladu
sa zakonom područja statističkih krugova, katastarskih općina i mjesnih
zajednica utvrđena. Matični brojevi naselja, statističkih krugova, katastarskih
općina i mjesnih zajednica unose se u evidenciju prema posebnom programu
utvrđivanja matičnih brojeva prostornih jedinica Saveznog zavoda za statistiku
na temelju Zakona o jedinstvenoj evidenciji prostornih jedinica.

Član 8.

U odnosu na status naselja u evidenciju se unosi podatak da li je naselje
grad, naselje gradskog karaktera ili ostalo naselje. Kao grad odnosno naselje
gradskog karaktera u smislu ovog pravilnika smatra se naselje koje je kao
takvo utvrđeno zakonom ili odlukom nadležnog organa donesenom na temelju
zakona.

Član 9.

Kao područje naselja smatra se područje utvrđeno za potrebe popisa stanovništva,
domaćinstava i stanova 1981. godine, te njegove naknadne izmjene izvršene
aktom nadležnog organa u skladu sa zakonom.

Član 10.

O ulicama i trgovima na području naselja evidencija sadrži slijedeće
podatke:

- ime ulice odnosno trga,

- matični broj statističkog kruga kojem ulica odnosno trg pripada ako
je područje naselja podijeljeno na dva ili više statističkih krugova,

- matični broj katastarske općine kojoj ulica odnosno trg pripada ako
je područje naselja podijeljeno na dvije ili više katastarskih općina,

- matični broj mjesne zajednice kojoj ulica odnosno trg pripada ako
je područje naselja podijeljeno na dvije ili više mjesnih zajednica.

Član 11.

Ime ulice odnosno trga unosi se u evidenciju prema evidenciji ulica
i trgova vođenoj na temelju Zakona o imenima naseljenih mjesta, ulica i
trgova i o obilježavanju kuća brojevima odnosno prema aktu nadležnog organa
kojim je ime određeno. Ulica ili trg kojemu nije određeno ime, unosi se
u evidenciju dok se ime ne odredi, s oznakom "nema naziva", uz
uobičajeni naziv dijela naselja u kojem se ulica odnosnu trg nalazi.

Član 12.

O brojevima zgrada u okviru svake ulice odnosno trga u naselju evidencija
sadrži slijedeće podatke:

- broj zgrade,

- broj katastarske čestice (uz oznaku katastarske općine), na kojoj
se zgrada nalazi,

- matični broj statističkog kruga kojemu zgrada pripada ako su ulica
odnosno trg podijeljeni u dva ili više statističkih krugova,

- matični broj mjesne zajednice kojoj zgrada pripada ako su ulica odnosno
trg podijeljeni u dvije ili više mjesnih zajednica.

Član 13.

Broj zgrade unosi se u evidenciju prema evidenciji kućnih brojeva vođenoj
na temelju Zakona o imenima naseljenih mjesta, ulica i trgova i o obilježavanju
kuća brojevima, te prema rješenju nadležnog organa kojim se utvrđuje broj
zgrade. Broj katastarske čestice unosi se u evidenciju prema evidencijama
katastra zemljišta, odnosno prema rješenju nadležnog organa kojim se utvrđuje
broj zgrade.

Član 14.

Ako naselje nije podijeljeno na ulice i trgove, brojevi zgrada unose
se u evidenciju u okviru naselja. U slučaju iz stava 1. ovog člana, matični
broj statističkog kruga odnosno matični broj mjesne zajednice kojima zgrada
pripada unose se u evidenciju ako je naselje podijeljeno na dva ili više
statističkih krugova odnosno na dvije ili više mjesnih zajednica.

Član 15.

Općinski organ uprave vodi evidenciju u obliku popisa naselja, ulica
i trgova te brojeva zgrada, u obliku odgovarajućih kartoteka ili na datotekama.
Na temelju evidencije općinski organ uprave izrađuje prema potrebi popise
pojedinih elemenata evidencije (popisi naselja, popisi ulica i trgova odnosno
kućnih brojeva po naseljima, popisi ulica i trgova te kućnih brojeva po
statističkim krugovima i sl.).

Član 16.

Podaci iz evidencije prikazuju se na kartografskim prikazima kao sastavnom
dijelu evidencije. Općinski organ uprave izrađuje osnovne kartografske
prikaze i pregledni kartografski prikaz.

Član 17.

Osnovni kartografski prikazi se izrađuju na geodetskoj podlozi mjerila
1:5000 ili krupnijeg mjerila. Osnovni kartografski prikazi sadrže:

- granice područja općine,

- granice područja naselja,

- granice katastarskih općina,

- granice mjesnih zajednica

- granice statističkih krugova

- prikaz ulica i trgova

- prikaz zgrada

Član 18.

Pregledni kartografski prikaz izrađuje se na geodetskoj podlozi mjerila
1:25000.

Preglednii kartografski prikaz sadrži:

- granice područja općine,

- granice područja naselja,

- granice katastarskih općina,

- granice mjesnih zajednica

- granice statističkih krugova

Član 19.

Kao granice općina uzimaju se granice utvrđene na temelju Zakona o područjima
općina u SR Hrvatskoj.

Član 20.

Općinski organ uprave unosi u evidenciju sve promjene i dopune podataka
sadržanih u evidenciji.

Promjene i dopune podataka u evidenciji unose se na odgovarajući naćin
i u kartografske prikaze.

Član 21.

Općinski organ uprave uz evidenciju vodi i avidenciju akata nadležnih
organa koji predstavljaju osnovu za unošenje podataka u evidenciju.

Član 22.

Popis naselja izrađen na temelju evidencije općinski organ uprave dostavlja
republičkom organu uprave.

Popis naselja iz stava 1. ovog člana sadrži o naseljima podatke prema
članu 5. ovog pravilnika.

Uz popis naselja, općinski organ uprave dostavlja i pregledni kartografski
prikaz područja općine izrađen prema Članu 18. ovog pravilnika.

Član 23.

O promjenama u podacima o naseljima općinski organ uprave uz odgovarajući
prikaz promjena na preglednom kartografskom prikazu, odmah nakon unošenja
promjena u evidenciju

Član 24.

Republički organ uprave na temelju popisa naselja s područja općina
vodi evidenciju naselja za područje republike.

Evidencija naselja za područje Republike vodi se po općinama.

Evidencija naselja za područje Republike sadrži slijedeće podatke:

- naziv i matićni broj općine,

- ime, matićni broj i status naselja,

- matične brojeve statističkih krugova, katastarskih općina i mjesnih
zajednica po naseljima

Član 25.

Naziv općine republički organ unosi u evidenciju naselja prema zakonu
kojim je općina osnovana, a matični broj općine prema posebnom programu
utvrđivanja matičnih brojeva prostornih jedinica Saveznog zavoda za statistiku
na temelju Zakona o jedinstvenoj evidenciji prostornih jedinica.

Član 26.

Evidenciju naselja za područje Republike republički organ uprave prikazuje
na kartografskim prikazima naselja na topografskim kartama mjerila 1:25000
ili sitnijeg mjerila.

Kartografski prikazi iz stava 2. ovog člana sadrže:

- granice područja općine,

- granice područja naselja,

- granice katastarskih općina,

- granice mjesnih zajednica

- granice statističkih krugova

Član 27.

Općine, naselja, katastarske općine, mjesne zajednice i statistički
krugovi označavaju se na kartografskim prikazima matičnim brojem, ulice
i trgovi imenom, a zgrade brojevima zgrada.

Kartografski prikazi imaju izvanokvirne opise koji sadrže:

- oznaku JEPJ (jedinstvena evidencija prostornih jedinica),

- naziv Republike,

- naziv općine,

- vrstu i stupanj zaštite podataka, ako je ona posebnim propisom određena,

- vrstu i mjerilo podloge,

- legendu,

- naziv organa uprave i godinu izdanja prikaza,

- broj lista katastarskog prikaza.

Član 28.

Za prikazivanje granice područja i matičnih brojeva na kartografskim
prikazima, koriste se slijedeći kartografski znaci:

Ako se granice različitih prostornih jedinica poklapaju, prikazuju se
jednom linijom i kombinacijom znakova na njoj (npr. granica područja naselja
i mjesne zajednice

Kao znak za matični broj u kartografskim prikazima uzima se dio matičnog
broja bez znamenki koje označavaju Republiku i bez kontrolnog broja.

Član 29.

Ovaj pravilnik stupa na snagu osmog dana nakon objave u "Narodnim
novinama".

Klasa: 015-07/90-01/01

Urbroj : 541-01-90-13

Zagreb, 13. srpnja 1990.

Direktor

**Vjekoslav Hlad, dipl. inž. geod, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)

Pravilnik, NN 30/1990-598